عيد اليمر عالناس كلهة استراحت *** بس انة انوح عليك وعيوني راحت
لاتهتم على الراح وي همك الراح *** والعالي مو بالطول بالصبر ينلاح
بكلبي احط سجين وبيدي اجوي *** فنة اليكول انساك نصين اسوي
ثاري الكلب بالشوف اقوى من العيون *** يعني التضيعة العين بالكلب مدفون
غربة ودمع همال فايض بأدينة **** مشتاكة للطيبين روحي الحنينة
بكلبي اجر اسلاك بس كون اتصل بيك *** فدوى الرصيد ايروح بس كون احاجيك
كل مر جرعته يهون بس مر الفراگ ... أشهگ بشهگه موت من گلبي يشتاك
مثل السمج علگاع خلتني دنياي *** لا مشوي لا مطبوخ لا واصل الماي
تدري آني شعري سهام لو صوبيتك *** من كلبي هذا أحساس تفهمني ريتك
أعرف أسرارك زيــن وعرف سهامك ... طيبة ومحبة البيك موضع كلامك
يم بيتي ريتك كون واشمرلك العين *** تشبعلي منك شوف وتردلي بعدين
أشمرلك العينين لو يمي بيتك *** وانتحر ست مرات لو ما لكيتك
خليني فدوة وياك للموت اريدك *** صدكني روحي تروح من الزم ايدك
عن الفراق
اجرحني انته وشوف عاين عليه *** ما يمشي دم بحشاي تمشي انته بيه
ضيم وقهر وفراگ گلبي شيظل بيه .. گلبي اليموت عليك هم فكرت بيه
ما ناسي والينساك ما عنده خوه .. بس الزمن مرات يلهينه گوه
اخطب شلع بالناس والساحة تشهد .. واعلن حظر تجوال لو غثك احد
ميت وحگ عيناك والروح بيدك *** لو جاهه ملك الموت شدني بوريدك
مو ظالم الحجاج !جيبوا علينه *** ملينه حكم اجناب والله انسبينه
تمنيت لمن تجي انا التلگاك *** واحضنك جو الگلب وافرح بملگاك
شسويت انه ياهواي وانته خذلتني *** مرخوص الك هالروح يالضيعتني
عيد ودمع وجروح يلتمن شلون؟؟ *** كلما اگول انساک تفضحنی لعيون
تدري انه گبل العيد عاشورك وياي *** حاسمهه لو مو عيد ماتضحك اشفاي
گالولي اجاك العيد چا ليمت تهيد؟؟ *** عيد اليمر بجفاك ماينحسب عيد
ميرجع الميتين و ميرجع الراح *** بس من تهمل العينين الگلب يرتاح
صدكني ماهميت للوكت من دار ... هم شفت نخله طيح من كطفة حجار
الجواب..
ماشفت نخله تطيح من كطفة حجار ... بس شفت هم يزيد من زعلة الجار